Tanczos Barna, despre procedura prin care statul trebuie să recupereze bani de la familia Iohannis: Este una extrem de complicată
Ministrul Finanțelor, Tanczos Barna, explică faptul că procedura prin care statul român trebuie să recupereze de la familia președintelui Klaus Iohannis sumele încasate din chirii pentru imobilul din Sibiu asupra căruia acesta nu avea drept va fi una „complicată”. Tanczos spune că se va ajunge, cel mai probabil, în instanță pentru ca acest aspect să fie tranșat. „Ce vă pot asigura este că pe perioada mandatului meu o să fac tot posibilul ca interesele statului să fie reprezentate și apărate corect, onest, legal, cu maximă fermitate”, declară ministrul.